Elektita en la Municipa Konsilio de Guingamp en marto 2001 sur la listo de Noël Le Graët, ŝi kuniĝis al la Socialista Partio en 2005 kaj estis elektita departementa konsilianino de la kantono Guingamp en decembro samjare per parta baloto. Ŝi estis, inter aliaj, prezidantino de la Komunumaro Guingamp inter 2002 kaj 2008. En marto 2008, ŝi estis reelektita en la Municipa Konsilio de Guingamp kies urbestro ŝi fariĝis. Samdate, ŝi estis reelektita en la Departementa Konsilio de Côtes-d'Armor, kies vic-prezidantino ŝi fariĝis, komisiita pri infanaro kaj familio. Por konformiĝi kun la leĝo de nekumulo de mandatoj, ŝi rezignis tiam pri la mandato de departementa konsilianino.